https://ask.fm/Alghazimh/answers/142327533381 يا عمي استنا بس الله يكرمك أنا كنت بهزر والله في أول جملة.أنا مش سيء والله واللي انت متصوره لكن دي ظاهرة حدثت وبالفيديو وعايز لها تفسير عشان والله والله والله عارف ان مينفعش يكون تعارض وان النص القراني يعلو فوق العلم التجريبي
بص يا صديقي ..  نظبط بس أبجديات التفكير كده يبارك لك ربنا ..  ألاسكا دي في أقصى الشمال ؛ مش كده؟  باقي الكرة الأرضية كله مش بيشوفوا الليل في وقت النهار ولا النهار وقت الليل ؛ صح؟  يبقى دا اسمه القاعدة [الأصل]  حصل بقا أن لقينا في القارة ألاسكا دي أن في ليل ونهار في وقت بعض خلافًا لباقي الكون ؛ مش كده؟  يبقى دا اسمه الاستثناء [خلاف الأصل/النادر] والاستثناء يعزز القاعدة ولا ينفيها ؛ يعني ايه؟  يعني دا ما كانش هيبقى فيديو يشد انتباهك ويبقى اسمه ظاهرة غريبة وكلام من دا ؛ لو هو أصلا الطبيعي والعادي في كل حتة؛ صح؟  والنادر لا حكم له ؛ يعني دي مش حاجة دائمة وفي كل الأرض عشان كده ما ينفعش تعترض بيها ع الآية لأن الآية نازلة عشان تتكلم ع الأصل مش ع الاستثناء ..  فهمت؟ دي بقى بتبقى كده ليه عند الناس دول؟  غالبًا عشان دول في أقصى الشمال وبالتالي مدة النهار والليل عندهم مش طبيعية أصلًا ؛ وبالتالي دخول النهار على الليل ودخول الليل على النهار بياخد وقت .. عادي يعني .. مش كل بقا ما نشوف فيديو فيه ظاهرة مش هي الأصل في الكون يبقى نعتبر أن دا نقض للقرآن لأن كده نبقر بناخد المحكم نرده للمتشابه ؛ بدل ما ناخد المتشابه نرده للمحكم.